cyanic-selkie/wikianc huggingface dataset:
Elling Olsson Walbøe
Han var forlikskommissær i Ørskog fra 1799 til 1827. I 1814 ble han valgt til 3. utsending fra Romsdals amt til riksforsamlingen på Eidsvoll. På riksforsamlingen var han først og fremst engasjert i hjertesakene til bøndene. Sammen med fem andre bønder gjorde han fremlegg om å selge kirkegodset og bruke pengene som grunnkapital til en norsk sentralbank. Den samme gruppen av bønder stod også bak et forslag om å gjeninnføre og grunnlovsfeste odelsretten. I spørsmålet om selvstendighet kontra union stemte Valbø med unionspartiet sammen med sin kollega fra Romsdals amt, Jens Stub.
Ved valget til det første stortinget 1814 ble Valbø valgt som 2. representant. For stortinget 1815-16 var han 2. vara.
I 1814 var han bosatt på Nedre Lande i Ørskog. Tunet var den gang et klyngetun med hele sju bruk.
NDFU
Forkortelsen NDFU kan stå for:
Paul David Harbour
Paul David Harbour er en amerikansk bassist.
David spilte piano fra han var seks år gammel, og begynte å spille bassgitar da han var seksten. Han har spilt bass for artister som Kevin White, Leather Leone, David T. Chastain og Michael Harris.
Mausollos
Mausollos (gresk: Μαύσωλος eller Μαύσσωλλος; på latin og engelsk: Mausolus) var hersker av Karia i Anatolia i tiden 377–353 f.Kr. Han tok del i opprøret mot perserkongen Artaxerxes II Mnemon i 362 f.Kr., erobret en stor del av Lykia, Jonia og flere greske øyer, og samarbeidet med Rhodos i den sosiale krigen mot Athen. Han flyttet sin hovedstad fra Mylasa – oldtidssetet til kongene i Karia – til Halikarnassos
Mausollos var den eldste sønnen til Hekatomnos (død 377 f.Kr.), en karisk innfødt som ble satrap (guvernør) for Perserriket av Karia da Tissafernes døde i 395 f.Kr. Disse kariske herskere, hekatomnidene, omfavnet hellenistisk kultur. Hans søster og ektefelle var Artemisia II av Karia. Han hadde også to brødre, Idrieos, og Pixodaros – og enda en søster, Ada av Karia.
Mausollos er best kjent for den monumentale helligdommen, mausoleet i Halikarnassos, som ble reist for ham etter hans død i 353 f.Kr. på ordre av hans søster og enke Artemisia. Dette gravmonumentet til Maussolos ble kjent som «mausoleum», hvilket ga opphav til dette ordet, og ble av Antipatros av Sidon listet som et av de syv underverker i den antikke verden. Minnesmerket sto sentralt plassert på en høyde midt i byen Halikarnassos.
En inskripsjon oppdaget i Mylasa har gitt detaljer av avstrafningen av bestemte konspiratører som hadde forsøkt å snikmyrde ham ved en festival i et tempel ved Labranda i 353 f.Kr.
Crook County (Oregon)
Crook Countys totale areal er 7 737 km² hvorav 21 km² er vann. I 2000 hadde fylket 19 182 innbyggere og administrasjonssenteret ligger i byen Prineville som også er fylkets største by. Fylket ble grunnlagt i 1882 og har fått sitt navn etter general George Crook som deltok i amerikanske borgerkrigen.
Kim Un-hyang (ishockeyspiller)
Kim Un-hyang (født 10. desember 1992) er en nordkroeansk ishockeyspiller.
Hun representerte spesiallaget Korea under Vinter-OL 2018 i Pyeongchang, hvor hun ble nummer 8 med det koreanske laget.
Kommunestyre- og fylkestingsvalget 2011 i Finnmark
Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Finnmark og kommunene i dette fylket.
Stemmetall
Partiforkortelser: A = Arbeiderpartiet; SV = Sosialistisk Venstreparti; R = Rødt; Sp = Senterpartiet; KrF = Kristelig Folkeparti; V = Venstre; H = Høyre; Frp = Fremskrittspartiet; Dem = Demokratene i Norge; MdG = Miljøpartiet De Grønne; KSP = Kristent Samlingsparti; Kyst = Kystpartiet; PP = Pensjonistpartiet; NKP = Norges Kommunistiske Parti; Same = Samefolkets parti
Lokale lister: Kautokeino (1) = Kautokeino fastboendes liste; Kautokeino (2) = Kautokeino flyttesameliste; Karasjok (1) = Árja; Karasjok (2) = Karasjoklista; Karasjok (3) = Karasjok flyttsamelags liste; Lebesby = Borgerlig fellesliste; Gamvik = Tverrpolitisk liste; Tana (1) = Felleslista (Oktasaslista); Tana (2) = Sámeálbmot Bellodat/NSR Deatnu; Nesseby = Tverrpolitisk liste; Båtsfjord = Båtsfjordlista; Sør-Varanger (1) = Mátte Várjjat Listu; Sør-Varanger (2) = Sør-Varanger Solidaritetslista;
Kommunevise kommentarer
Fargekoder for partia:
Alta
I Alta stilte det lister for A, SV, Sp, KrF, V, H, Frp, Kyst og Samefolkets parti. Høyre hadde sterkest framgang, med 20,3 prosentpoeng til 26,9 prosent, Partiet nærma seg dermed Arbeiderpartiet, som gikk tilbake 10,7 poeng til 29,0. Fremskrittspartiet hadde størst tilbakegang – ned 11,6 poeng til 11,5. Kystpartiet gjorde et bra valg og økte med 6,2 poeng til 10,2 prosent. Senterpartiet mista sin plass i kommunestyret, og Samefolkets nye liste nådde ikke opp til mandatplass. Valgdeltakelsen var 61,2 prosent.
Ny ordfører blei Laila Davidsen fra Høyre, etter at det var inngått en samarbeidsavtale mellom H, V, Frp og Kystpartiet. Varaordfører blei Ronny Berg (Frp).
Berlevåg
I Berlevåg var det mulig å stemme på A, H og Frp. Mens Fremskrittspartiet holdt seg på 7,5 prosent, det samme som i 2007, bytta Høyre og Arbeiderpartiet posisjon. A gikk tilbake 24,6 prosentpoeng til 38,4 prosent, mens H økte tilsvarende til 54,1 prosent og fikk reint flertall i kommunestyret. Valgdeltakelsen var 70,5 prosent.
Høyres førstekandidat Karsten Schanche blei uventa ny ordfører, en av landets eldste (69 år på valgtidspunktet). Unn Berit Guttormsen, også Høyre, blei varaordfører.
Båtsfjord
Båtsfjords innbyggere kunne velge mellom A, H, Frp og den nye Båtsfjordlista. Sistnevnte fikk 5,1 prosent av stemmene og ett mandat. Fremskrittspartiet gikk 7,6 prosentpoeng tilbake til 3,5 prosent og mista begge sine kommunestyreplasser. Høyre økte til 42,2 (fram 13,4), mens Arbeiderpartiet gikk tilbake 5,4 poeng til 49,2, likevel godt nok til at partiet beholdt sitt reine flertall. Ved 2007-valget hadde både SV og Senterpartiet lister, men ingen av dem fikk mandat da. Valgdeltakelsen i 2011 var 66,8 prosent.
Geir Knutsen fra Arbeiderpartiet blei ved konstitueringa valgt til ny ordfører med 8 mot 7 stemmer. Anne Olavson (også A) blei varaordfører.
Gamvik
I Gamvik var det lister fra A, SV, H, Frp og ei ny tverrpolitisk liste. Denne fikk 12,6 prosent og to mandater. Også Fremskrittsparti-lista var ny; den fikk 8,3 prosent og ett mandat. Arbeiderpartiet blei halvert (ned 34,3 til 34,3) og mista sitt reine flertall fra forrige periode, men er fortsatt kommunens største parti. SV gjorde et svært godt valg og økte med 17,4 prosentpoeng til 26,7. Høyre mista 4,0 poeng og fikk 18,1 prosent. Valgdeltakelsen var 68,2 prosent.
Ny ordfører blei Inga Manndal fra SV. Varaordfører blei Torfinn Vassvik (A).
Hammerfest
Valgmulighetene i Hammerfest var A, SV, Sp, KrF, H, Frp og Kyst. Arbeiderpartiet hadde akkurat reint flertall i perioden fra 2007, og styrka sin posisjon med en oppgang på 15,1 prosentpoeng til 65,1 prosent. Av de andre partia var det bare Kystpartiet som hadde framgang (opp 0,4 til 3,5). Størst tilbakegang hadde Fremskrittspartiet (ned 5,0 til 5,0) og SV (ned 4,4 til 6,3). Høyre er kommunens nest største parti med 16,5 prosent (ned 0,7). Kristelig Folkeparti falt ut av kommunestyret. Rødt stilte ikke liste og mista dermed sitt mandat fra sist (RV med 4,5 prosent). Valgdeltakelsen var 56,4 prosent. Kommunen deltok i forsøket med lavere stemmerettsalder. De to ekstra årskulla hadde en valgdeltakelse på 44,8 prosent. Det var også forsøk med e-valg i kommunen.
Hasvik
Det var tre lister i Hasvik: A, Sp og H. Arbeiderpartiet gikk fram 4,8 prosentpoeng til 55,0 prosent. Senterpartiet gikk ned 17,5 poeng til 24,6, mens Høyre økte med 12,7 til 20,4 prosent. Valgdeltakelsen var 70,9 prosent.
Eva Danielsen Husby kunne fortsette som ordfører. Roy Håvard Mienna blei valgt til varaordfører. Begge representerer Arbeiderpartiet.
Karasjok
I tillegg til A, Sp, KrF, V og H var det i Karasjok mulig å stemme på Samefolkets parti, Árja, Karasjoklista og Karasjok flyttsamelags liste. Senterpartiet blei denne gangen størst med 23,6 prosent (opp 6,9 prosentpoeng), fulgt av Arbeiderpartiet med 21,0 (ned 16,4) og den nye Karasjoklista med 15,6 prosent. Alle partia kom inn i kommunestyret, unntatt Kristelig Folkeparti som mista sitt mandat. Sosialistisk gruppe, som i 2007 fikk 4,6 prosent og ett mandat, stilte ikke denne gangen. Valgdeltakelsen nå var 66,2 prosent.
Anne Toril Eriksen Balto fra Senterpartiet blei kommunens første kvinnelige ordfører i et samarbeid med Arbeiderpartiet og Flyttsamelista. Hun overtok etter Arbeiderpartiets Kjell H. Sæther, som gikk av etter 24 år. Solveig Boine Nikkinen (A) blei varaordfører.
Kautokeino
I Kautokeino var det åtte lister: A, Sp, V, H, Frp, Samefolkets parti, Kautokeino fastboendes liste og Kautokeino flyttesameliste. Sistnevnte var størst i foregående periode, men hadde nå en svak tilbakegang (1,2 prosent til 25,8). Dermed gikk Samefolkets parti forbi, med ei økning på 5,7 prosentpoeng til 26,9 prosent. Fastboendelista blei nummer tre med 14,0 prosent (ned 0,2). Av de landsdekkende partia var Venstre størst med 11,3 prosent (ned 1,2). Senterpartiet hadde størst tilbakegang, gikk ned 6,8 prosentpoeng til 2,9 og mista begge sine plasser i kommunestyret. Fremskrittspartiet falt også ut, til tross for at partiet prosentmessig beholdt sin andel (og faktisk økte stemmetallet med fire). SV, som falt ut av kommunestyret i 2007, stilte ikke denne gangen. Kommunen deltok i forsøket med stemmerettsalder på 16 år. De to yngste årskulla hadde en valgdeltakelse på 59,1 prosent, mens tallet for heile velgermassen var 65,0 prosent.
Klemet Erland Hætta fra Samefolkets parti fortsatte som ordfører etter en avtale med Fastboendes liste og Arbeiderpartiet. Hans Isak Olsen fra Fastboendes liste blei varaordfører.
Kvalsund
Lister i Kvalsund var A, SV og H. Arbeiderpartiet økte kraftig, opp 23,6 prosentpoeng til 67,0 prosent, noe som gav reint flertall. Også Sosialistisk Venstreparti gjorde det bra, opp 12,7 til 19,0. Høyres liste var ny og fikk 14,0 prosent. Det var heile fire lister fra valget i 2007 som ikke stilte i 2011: Senterpartiet (10,0), Kristelig Folkeparti (6,5), Kvalsund og omegn bygdeliste (19,3) og Kvalsund sosialdemokratiske liste (14,5). Disses frafall gjorde at det var 50,3 prosent «ledige stemmer» og åtte mandater. Valgdeltakelsen var 61,4 prosent.
Ragnar Olsen fra Arbeiderpartiet overtok som ordfører. Han blei valgt med 10 stemmer mot 3 for SVs kandidat og 2 blanke. Rita Dreyer (A) blei varaordfører. Her var det fire som stemte for SVs kandidat og en blank stemme.
Lebesby
Lebesby hadde to lister. Arbeiderpartiet gikk tilbake 0,7 prosentpoeng til 62,2 prosent. Borgerlig fellesliste fikk de øvrige 37,8 prosent. Felleslista var ny av året. Ved valget i 2007 stilte Høyre og Senterpartiet egne lister og fikk henholdsvis 14,2 og 11,1 prosent. Da stilte også SV liste (11,8 prosent). Valgdeltakelsen i 2011 var 58,3 prosent.
Stine Akselsen (A) fortsatte som ordfører. Bjørn Pedersen (også A) blei valgt til varaordfører.
Loppa
Det var fem lister i Loppa: A, SV, Sp, H og Kyst. Sistnevnte økte med 7,0 prosentpoeng til 40,7 prosent og blei kommunens største. Arbeiderpartiet gikk ned 9,3 poeng til 25,9. Høyre økte mest, opp 11,1 til 17,3. Valgdeltakelsen var 71,6 prosent.
Kystpartiets Jan Eirik Jensen kunne, etter en avtale med Høyre, fortsette som ordfører. Høyres Torbjørn Johnsen blei varaordfører.
Måsøy
Anne Karin Olli fra Høyre blei kommunens nye ordfører i et samarbeid med Senterpartiet. Under konstitueringa foreslo Arbeiderpartiet Senterpartiets Gudleif Kristiansen som ordfører, noe som fikk 7 av de 17 stemmene. Kristiansen blei deretter enstemmig valgt som varaordfører.
Nesseby
Listealternativ i Nesseby var A, SV, H, Frp, Samefolkets parti og Tverrpolitisk liste. Arbeiderpartiet er størst med 39,4 prosent av stemmene (opp 1,0 prosentpoeng). Høyre er, etter en framgang på 9,9 poeng, nest størst med 15,5 prosent. Fremskrittspartiet gikk 6,4 poeng tilbake til 14,8, mens Samefolket tapte 2,8 poeng og fikk 12,3 prosent. Størst tilbakegang hadde den tverrpolitiske lista, ned 11,4 til 8,2. SV-lista var ny og fikk 9,7 prosent. Valgdeltakelsen var 72,9 prosent. Arbeiderpartiet og SV fikk tre av fem plasser i formannskapet.
Nordkapp
Det var seks muligheter for velgerne i Nordkapp: A, SV, Sp, V, H og Frp. Arbeiderpartiet og Høyre gikk mest fram. A med 10,2 prosentpoeng til 42,4 prosent; H med 8,1 til 21,7. SV er – tross en nedgang på 5,8 poeng – kommunens nest største parti med 23,7 prosent. Også Fremskrittspartiet gikk mye tilbake, 6,1 poeng til 7,0. Verst var det imidlertid for Senterpartiet, som med en reduksjon på 5,2 poeng fikk bare 2,4 prosent og mista begge sine mandater. Venstre var nykommer, men kom med 2,9 prosent ikke inn. Kystpartiet stilte ikke og mista sitt mandat. Kommunestyrets størrelse blei redusert fra 25 til 19. Valgdeltakelsen var 59,5 prosent.
Porsanger
Det var fem lister i Porsanger: A, SV, Sp, H og Frp. Høyre gikk mest fram – opp 15,1 prosentpoeng til 37,2 prosent. Partiet puster dermed Arbeiderpartiet i nakken. A gikk også fram, pluss 5,2 poeng til 39,7. Størst tilbakegang hadde Fremskrittspartiet med 11,6 poeng til 13,4 prosent. Kristelig Folkeparti og Venstre stilte begge liste i 2007 uten å få mandat, men var ikke med i 2011. Valgdeltakelsen var 62,3 prosent.
Knut Roger Hanssen fra Høyre overtok som ordfører etter Arbeiderpartiets Mona Skanke. Thorvald Aspenes (Frp) fikk varaordførervervet.
Sør-Varanger
I Sør-Varanger var det lister fra A, SV, Sp, KrF, V, H, Frp, samt de lokale Mátte Várjjat Listu og Sør-Varanger Solidaritetslista. Arbeiderpartiet gikk tilbake 3,2 prosentpoeng, men er med 38,3 prosent fortsatt største parti. Høyre gikk fram 11,5 poeng til 20,4 prosent og overtok andreplassen. Deretter kom Senterpartiet med 16,7 prosent (ned 2,9). Fremskrittspartiet gikk mest tilbake, ned 8,8 poeng til 7,1. De to lokale listene fikk begge rundt to prosent, og det betydde at MVL mista sin plass i kommunestyret. Valgdeltakelsen var 61,5 prosent.
Cecilie Hansen fra Senterpartiet overtok – i samarbeid med H, V og Frp – som ordfører etter Arbeiderpartiets Linda Beate Randal, som ikke lyktes å få til en avtale med SV. Tove Alstadsæter fra Høyre fikk vervet som varaordfører.
Tana
I Tana stilte seks landsomfattende parti (A, SV, Sp, V, H og Frp) og to lokale/regionale: Felleslista (Oktasaslista) og Sámeálbmot Bellodat/NSR Deatnu. Den siste er ei fellesliste mellom Samefolkets parti og Norske samers riksforbund i Tana. Begge de lokale listene var nye. De fikk henholdsvis 7,6 og 6,0 prosent av stemmene. Likevel fikk SP/NSR to mandater og Felleslista ett, noe som må skyldes personlige stemmer. Ved valget i 2007 var det tre lokale lister: SP/NSR hadde den gang også «Uavhengige velgere» med på laget (7,1 prosent). Videre fantes Tana fellesliste (11,4) og ei fellesliste mellom Venstre og uavhengige velgere (11,7). Når Venstre i 2011 stilte rein partiliste, fikk partiet bare 5,2 prosent. De tre største partia ved årets valg blei Arbeiderpartiet (39,0 prosent; ned 1,9), Høyre (20,6; opp 8,1) og Senterpartiet (12,7; opp 7,8). Valgdeltakelsen var 65,0 prosent. Kommunestyrets størrelse blei økt fra 17 til 23.
Arbeiderpartiets Frank Ingilæ blei gjenvalgt som ordfører i et samarbeid med SV, Felleslista og Samefolket/NSR. Hartvik Hansen (Felleslista) blei gjenvalgt som varaordfører. Begge fikk 13 stemmer, mens motkandidater fra henholdsvis Høyre og Senterpartiet fikk 6 stemmer. Det var fire blanke stemmer ved begge valga.
Vadsø
Vadsøfolk kunne stemme på A, SV, KrF, V, H og Frp. Arbeiderpartiet gikk fram 8,9 prosentpoeng til 40,9 prosent, mens Høyre blei nest størst med 29,1 prosent (fram 1,7). Størst tilbakegang hadde SV med 8,4 poeng til 12,1. Venstres liste var ny – den fikk 6,7 prosent. Ved valget i 2007 stilte både Senterpartiet (4,5 og ett mandat) og Kystpartiet (2,3), men de var ikke med i 2011. Valgdeltakelsen var 64,7 prosent.
Svein Dragnes fra Arbeiderpartiet fortsatte som ordfører, mens Rolf Arne Hanssen (SV) blei gjenvalgt som varaordfører.
Vardø
I Vardø var det mulig å stemme på A, SV, V, H, Frp og Kyst. Arbeiderpartiet var stabilt på toppen, 43,7 prosent av stemmene (ned 0,4). Fremskrittspartiet gikk fram 12,2 poeng til 22,5 prosent. Den lokale Vardølista, som i 2007 fikk 16,7 prosent og tre mandat, var ikke med i 2011. Valgdeltakelsen var 62,8 prosent.
Fremskrittspartiets Lasse Haughom overtok som ordfører, partiets første i Finnmark. Bak Haughom står en allianse av Frp, H, V og Kystpartiet. Terje Soløy (V) blei valgt til varaordfører.
Fylkestingsvalget
Ved konstitueringa av fylkestinget blei Runar Sjåstad gjenvalgt som fylkesordfører og Ann-Solveig Sørensen som fylkesvaraordfører. Begge representerer Arbeiderpartiet.
Kommunevise resultater
Tabellen viser prosent av antall avgitte stemmer i kommunen.
Riksgjeldskontoret
Riksgjeldskontoret, vanlig kjent som Riksgälden, er en svensk statlig forvaltningsmyndighet, opprettet i 1789, som sorterer under Finansdepartementet og er statens sentrale finansforvaltning. Myndigheten er også garantimyndighet ifølge loven (1995:1571) om insättningsgaranti og loven (1999:158) om investerarskydd.
Jibril Rajoub
Jibril Rajoub (født 1953) er en palestinsk tidligere rådgiver for nasjonal sikkerhet i den palestinske selvstyremyndighetens (PNA) offisielle sikkerhetsapparat, de palestinske sikkerhetsmyndighetene, da han jobbet under Arafat-administrasjonen. Rajoub er medlem av partiet Fatah.
Hit!
Hit! er en amerikansk action-film fra 1973 regissert av Sidney J. Furie. Hovedrollen spilles av Billy Dee Williams.
Handling
En politimann (Billy Dee Williams) bestemmer seg for å ta bakmennene når hans datter dør av heroinmissbruk. I frustrasjon over myndighetenes manglende vilje til å gjøre noe stabler han på bena en gjeng «frivillige» og reiser til Marseille for å ta 9 av de største heroinleverandørene.
Om filmen
Filmen er i rekken av flere «Vigilante-filmer» som var populære i USA på 1970- og 1980-tallet. Filmen har også en del likhetstrekk med Brennpunkt New York.
Rangrim
Rangrim er et fylke (kun) helt øst i provinsen Chagang i Nord-Korea. Fylket ble etablert som egen enhet etter en større reorganisering av lokalstyret i desember 1952 fra deler av fylkene Changgang og Changjin. Opprinnelig var fylket en del av provinsen Sør-Hamgyong, men overført til Chagang i 1954. Fylket grenser til Hwapyong, Kimjongsuk og Kimhyongjik i nord, Pujon i øst og Changjin i sør, samt Changgang, Songgan og Ryongrim i vest.
Fjellet er fjellrikt og kupert og fylket er dominert av fjellkjedene Rangrimfjellene og Yonhwafjellene. Høyeste punkt er Yonhwasan 2355 moh. de lavereliggende delene av fylet ligger vel 1000 moh. Klimaet er kaldt og kontinentalt med vinterfrost fra midten av september til sent i mai.
Flere veier går gjennom fylket, foruten Kanggyelinja, jernbanen som har forbindelse mot Kanggye i vest. Viktigste landsbruksprodukter er poteter, mais, bygg og hvete. I fylket drives også med tømmerhogst, foruten at det finnes noen mindre fabrikker.
Bredalsveien
Bredalsveien (1–23, 2–24) er ei gate på Eikli i Hønefoss.
Gata strekker østover fra Osloveien, og den går over i Stubbveien der Bredalsveien gjør en knekk sørover. Universitetet i Sørøst-Norge ligger innerst i veien, campusen ligger i Stubbveien, men har adresse Bredalsveien.
Little Sunset
Little Sunset er en amerikansk stumfilm fra 1915, regissert av Hobart Bosworth.
Telefonterror
Telefonterror refererer til all bruk av telefon for å skape irritasjon, krenkelse osv. Begrepet brukes spesielt om at innholdet i telefonsamtalene eller tekstmeldingene er vås, og at det har skjedd mange ganger.
Choi Yu-jung
Choi Yu-jung (født 27. mars 2000) er en sørkoreansk ishockeyspiller.
Kommunalteknikk
Kommunalteknikk er en fellesbetegnelse for ingeniørfaglige oppgaver i kommuner; både innenfor vann, avløp og renovasjon og etter Plan- og bygningsloven.
Choi Yu-jung
Hun representerte spesiallaget Korea under Vinter-OL 2018 i Pyeongchang, hvor hun ble nummer 8 med det koreanske laget.
Faxe
Faxe (tidligere stavet Fakse) er en by i Faxe kommune i Region Sjælland på Sydsjælland i Danmark. Byen har 3,828 (2013) innbyggere. Øst for byen ligger Faxe Kalkbrud og nord for byen ligger Galgebakken. Etter sammenleggingen med Haslev kommune- og Rønnede kommuner til den større Faxe kommune i 2007, tok man igjen stavemåten «Faxe». Byen hører til Faxe Sogn og ligger i Region Sjælland.
Kommunalteknikk
Fagområder innenfor kommunalteknikk er
Faxe
Byen er mest kjent for Faxe Bryggeri, som nå er en del av bryggerikonsernet Royal Unibrew. Faxe Bryggeri er et relativt stort bryggeri som produserer en rekke øltyper, leskedrikker og energidrikker.
I utkanten av byen ligger et stort kalkbrudd (1 km2), Faxebrudd, som eies og driftes eid av foretaket Faxe Kalk. Faxe Steinbrudd har hatt egen smalsporet jernbane, men det ble nedlagt for mange år siden. Foretaket Haribo Lakrids A/S ble grunnlagt i Faxe i 1935.
Bynavnet
Navnet Faxe, Fakse (Faxæ, Faza) er norrønt og betyr hesteman. Navnet henspiller muligens på at byen ligger på et høydedrag.
I mange år ble bokstaven x ansett som unaturlig på dansk, og faks-trolldommen ble håndhevet i stedet for den gammelnorske Faxe. Når det gjelder bindestreker, er x-en fortsatt delt inn i ks (Fak-se).
Historie
Ifølge én teori stammer høvdingesønnen Rollo fra Faxeområdet.
Historiske bygninger
Blant byens eldste bygninger er Faxe kirke, som er fra 1440. I 1577 brant kirke og prestegård ned, men de ble begge bygget opp igjen. I Faxe ligger også Danmarks eldste folkeskole, som er et bindingsverkshus fra 1633.
Infrastruktur
En smalsporet jernbane mellom Faxe Kalkbrud og Faxe Ladeplads ble åpnet allerede i 1864. I 1879 åpnet Østbanen, som gikk mellom Køge over Hårlev til Faxe, Faxe Ladeplads og Rødvig. I 1880 ble de to banene knyttet sammen. Det eneste gjenværende toget fra den smalsporede jernbanestrekningen mellom Faxebruddet og havnen i Faxe Ladeplads, er nå plassert i Faxe miniby.
Vannverket ble opprettet i 1900.
Wheeler County (Oregon)
Wheeler County er et fylke i den amerikanske delstaten Oregon. Det ligger i de sentrale delene av staten og grenser mot Gilliam County i nord, Morrow County i nordøst, Grant County i øst, Crook County i sør, Jefferson County i vest og mot Wasco County i nordvest.
Kjelbotnnuten
Tidlige målinger angir høyden til 3 210 moh., men Jøkulkyrkja (3 148 moh.) regnes som det høyeste fjellet i Dronning Maud Land. Den nærliggende nunataken Devoldkalven er registrert med en høyde på 2 215 moh.
Nunataken ble fotografert fra fly under Operasjon Highjump i 1946–47 og er oppkalt etter Olav Kjelbotn, som sammen med Hjalmar Riiser-Larsen og Hallvard Devold førsøkte en utforskningsekspedisjon av Prinsesse Ragnhild Kyst med hundesleder i 1933. Kart over området, basert på de amerikanske flyfotografiene, ble utarbeidet av norske kartografer i 1957.
Marjorie Estiano
Marjorie Dias de Oliveira (født 8. mars 1982 i Curitiba i Brasil) er en brasiliansk sanger og skuespiller.
Kopung
Kopung er et fylke (kun) i provinsen Chagang i Nord-Korea. Fylket var før 1945 en del av fylket Chosan.
Det meste av fylket er fjellrikt, men lavere mot vest. Kangnamfjellene og Chogyuryongfjellene (적유령산맥) er fjellkjeder som går tvers igjennom fylket. De største elvene er Chungmanelva, Komyonchonelva, Wolmyongchonelva og Pungmyonchonelva. Høyeste fjelltopp er Koamsan. 89,4 prosent er dekt av skog. Deler av fylket består av Karst-topografi. I fylket ligger den kunstige Songwonsjøen.
Den viktigste lokale næringslivet er knyttet til landbruk. I tillegg finnes noe naturressurser som metaller, men lite produseres lokalt.
Paris-traktaten av 1815
Paris-traktaten av 1815 ble signert den 20. november 1815 etter Napoléons nederlag og påfølgende abdikasjon. I februar 1815 hadde Napoléon unnsluppet fra sitt eksil på Elba og nådde Paris den 20. mars og med det begynte det som senere ble kalt de hundre dagene. Den 22. juni 1815, fire dager etter Frankrikes nederlag i slaget ved Waterloo ble Napoléon overtalt til å abdisere og Ludvig XVIII av Frankrike tok igjen over som statsleder.
Paris-traktaten av 1815 var betraktelig hardere mot Frankrike enn Paris-traktaten av 1814 som hadde blitt forhandlet frem av Talleyrand, en annen grunn var støtten Napoléon hadde fått under «de hundre dagene». Frankrikes størrelse ble satt til landets grenser i 1790 og mistet således erobringene av de revolusjonære armeene fra årene 1790-1792 som den foregående traktaten hadde latt Frankrike beholde.
Frankrike ble også pålagt å betale 700 millioner franc i skadeerstatning og for egen regning underholde en alliert okkupasjonsstyrke på 150 000 soldater i den østlige delen av landet, fra Den engelske kanal til grensen mot Sveits i fem år. Hensikten med okkupasjonsstyrken var dels å sikre nabostatene fra en ny revolusjon i Frankrike og dels å sørge for at landet betalte krigsskadeerstatningen.
Erling Østerberg
Erling Østerberg (født 1901 i Beitstad, død 1981 i Trondheim) var en norsk jurist og politiembetsmann. Han arbeidet i politiet i Trondheim i mer enn 40 år, de siste 26 som politimester. Under den annen verdenskrig stod han i første rekke i motstanden mot Nasjonal Samlings forsøk på å nazifisere politikorpset i byen.
Østerbergs foreldre var stasjonsmester Aksel William Jakobsen Østerberg (1876–1954) og jordmor Petra Sofie Kristoffersdatter Tessem (1877–1965). Han giftet seg i 1932 med Jørgine Sofie Kleven (6. november 1906–28. desember 1958), datter av kjøpmann Karl Kleven (1865–1923) og Serine Olsen (1874–1957). Erling Østerberg er far til filosofen Dag Østerberg.
Østerberg var en markert politiembetsmann og ble snart en kjent mann i byen. Da den annen verdenskrig brøt ut september 1939, ble han også utnevnt til sivil luftvernsjef i byen. Da Norge ble okkupert av tyskerne 9. april 1940, var det seks embetsmenn og 110 tjenestemenn ved Trondheim politikammer. Disse ble utsatt for sterkt press for å få dem til å melde seg inn i Nasjonal Samling. NS fikk imidlertid problemer med å nazifisere korpset; bare én embetsmann og 10 tjenestemenn meldte seg inn. Østerberg var sentral i denne motstanden, og dette var hovedgrunnen til at han ble avsatt og arrestert i forbindelse med unntakstilstanden 1942. Han ble senere løslatt og forvist til morens hjembygd, Beitstad, hvor han arbeidet som gårdsarbeider til krigens slutt. Ved frigjøringen 1945 vendte Østerberg tilbake til Trondheim, hvor han samme år ble utnevnt til politimester. Han innehadde dette embetet til han ble pensjonert 1971.
Østerberg var høyt vurdert og en meget respektert mann både nasjonalt og lokalt. I Trondheim ble han selve innbegrepet av en korrekt og samfunnsengasjert politimester. Han ble utnevnt til ridder av 1. klasse av St. Olavs Orden 1964 og var kommandør av den jugoslaviske Flaggorden.
Conan III, hertug av Bretagne
Conan III av Cornwall (bretonsk Konan III a Vreizh, og Konan Kerne; født ca. 1093, død 17. september 1148) var hertug av Bretagne fra 1112 til sin død. Han var sønn av hertug Alan IV Fergant og Ermengarde av Anjou.
Conan III allierte seg med kong Stefan av England i sin krig mot den fordrevne keiserinne Maud (Matilda). I takknemlighet for hans støtte opprettet Stefan for Conans svigersønn Alan til tittelen som første jarl av Richmond.
Conan ble gift en gang før 1113 til Maude (også kalt for Maud FitzRoy), en illegitim datter av kong Henrik I av England. Med Maude fikk han tre barn; Hoèl av Cornwall (død 1156), Bertha (født ca. 1114), og Constance. Senere, da hans svigersønn Alan døde i 1146, dro Bertha fra England.
På sin dødsseng i 1148 gjorde Conan sin sønn Hoèl arveløs fra å etterfølge hertugdømmet, slo fast at han var illegitim og ikke en sønn av ham. Dette førte overraskende til at Bertha ble hans arving og etterfølger, men Hoèl kom til holde tilbake grevskapet Nantes.
Eira
Eira er ei elv i Nesset kommune i Møre og Romsdal. Den renner ut fra Eikesdalsvatnet og munner ut i Eresfjorden ved Nauste. Selve Eira er bare 7,1 kilometer lang, men elva er også nederste del av et vassdrag som blant annet omfatter elva Aura, og som har en total lengde på 87,2 kilometer og et nedbørfelt på 1 119,61 km². Den naturlige middelvannføringen ved munningen er 39,15 m³/s, men store deler av dette er ført bort fra Eiras elveløp i forbindelse med utbyggingen av Aura kraftverk på Sunndalsøra og Grytten kraftverk med avløp til Rauma (elv) ved Åndalsnes. Utbyggingen av sideelven Mardøla skapte strid og var den første organiserte motstand mot kraftutbygging i Norge.
Fazio Donoratico
Fazio Donoratico  (død 1333) var en av den katolske kirkes kardinaler. Han tilhørte den pisanske greveslekten Donoratico, var biskop av Chiron på Kreta.
Han ble kreert til kardinal (pseudokardinal) den 15. mai 1328 av motpaven Nikolaus V.
Han ble ekskommunisert av pave Johannes XXII.
Giacomo Alberti
Giacomo Alberti (født i Prato på slutten av 1200-tallet, død i München en gang etter 1335 ) var en av den katolske kirkes kardinaler. Han var biskop av Castello i Italia.
Han bl bispeviet i 1319 av sin onkel, kardinal Niccolò Alberti, O.P. og var en av de fremste støttespillerne til Pietro di Corvara (som med tiden ble motpaven Nikolaus V), og ble kreert til kardinal («pseudokardinal») av Nikolaus V den 15. mai 1328.
Fredrik V av Pfalz
Fredrik V (tysk: Friedrich V.; født 26. august 1596, død 29. november 1632) var kurfyrste av Pfalz (1610–23), og, som Frederik I (tsjekkisk: Fridrich Falcký), konge av Böhmen (1619–20). Hans korte regjeringstid i Böhmen gav ham tilnavnet Vinterkongen, på tsjekkisk Zimní král). Han var sønn av kurfyrst Fredrik IV av Pfalz og Louise Juliana av Nassau, datter av Vilhelm I av Oranien og Charlotte de Bourbon-Monpensier.
Fredrik etterfulgte sin far som kurfyrste av Pfalz, som var en del av Det tysk-romerske rike, i 1610. I 1619 avsatte protestanterne i Böhmen den katolske tysk-romerske keiser Ferdinand II og tilbød Fredrik kronen fordi han var et ledende medlem av Den protestantiske union, som hans far hadde tatt initiativ til for å beskytte protestantene i riket.
Fredrik takket ja til tronen, noe som gjerne regnes som den utløsende faktor for tredveårskrigen. Men hans allierte i Den protestantiske union var ikke parat til å gi ham militær støtte, og underskrev isteden traktaten i Ulm. Hans korte regjeringstid som konge av Böhmen endte med hans nederlag i slaget ved Hvitefjell, den 8. november 1620 – et år og fire dager etter hans kroning. Etter slaget invaderte keiserens styrker Pfalz og Fredrik måtte i 1622 flykte til Nederland. Keiseren fratok ham formelt kurfyrstedømmet i 1623. Han levde resten av sitt liv i eksil, for det meste i Haag. Den tyske statsmannen, juristen Ludwig Camerarius (1573 Nuremberg-4. okt. 1651, sannsynligvis i Heidelberg), var minister og sjef for Fredrik V’s eksilregjering i Haag. Han, den avsatte kongen, døde i Mainz i 1632.
Ved freden i Westfalen i 1648 fikk hans sønn Karl I Ludwig kurfyrstedømmet tilbake.
Familie og barn
Fredrik var gift med Elisabeth, datter av Jakob I av England og Anna av Danmark. De hadde tretten barn:
Guri Knotten
Guri Knotten (født 20. juli 1974) er en norsk idrettsleder, langrennstrener og tidligere landslagsløper i langrenn.
Knotten bodde tidligere i Sveits der hun fra 2011 til 2014 var sportssjef for det sveitsiske langrennslandslaget. Hun har også vært trener for det private langrennslaget Engadin Skimarathon Team. Hun arbeider også for FIS som teknisk delegert, og hun er sponsoransvarlig for Marit Bjørgen. I 2014 ble hun ansatt som prosjektleder for Trondheims søknad om å bli arrangør av VM på ski 2021. Siden juni 2016 har hun vært engasjert som prosjektleder for Trondheims søknad om VM på ski i 2023.
Guri Knotten Hetland gikk førsteetappen da Varden IL vant 3 x 5 km stafett under NM 2008 i Bymarka i Trondheim. Hennes beste prestasjoner i verdenscupsammenheng er en åttendeplass i sprint fristil i Engelberg i desember 1998 og en sjuendeplass i klassisk sprint samme sted året etter. I 2000 gikk hun på det norske laget som tok VM-gull i lagtempo på rulleski.
Okjökull
miniatyr|Plaketten fra august 2019 skal minne fremtidige generasjoner om at isbreen som lå på vulkanen [[Ok (fjell)|Ok forsvant helt.Rice University]] Okjökull var en isbre på toppen av det vulkanske fjellet Ok vest på Island. I 2014 gjensto det bare noen isolerte sneklatter av det som hadde vært en isbre, og 18. august 2019 ble den offisielt erklært som forsvunnet på grunn av global oppvarming. Det er første gang en navngitt bre er blitt permanent borte på Island. Den rundt 800 år gamle breen hadde tapt 35 meter tykkelse de siste 130 år.
I 1890 anslo geologer at breen dekket rundt 1,600 hektar (16 kvadratkilometer), mens et kart fra 1901 tyder på en enda større utbredelse, cirka 3,800 hektar. I løpet av det 20. århundre forsvant Okjökull gradvis; i 1945 målte den 500 hektar, og i perioden fra 1978 til 2012 skrumpet den fra 300 til 70.
I en seremoni, hvor blant andre statsminister Katrín Jakobsdóttir deltok, ble det montert en minneplakett rettet til fremtidige generasjoner der breen hadde ligget.
Forskere fra Rice University i Houston har dokumentert breens forsvinning i filmen Not Ok fra 2018.
Rundt elleve prosent av Island er dekket av over 400 breer, men det forsvinner anslagsvis elleve milliarder tonn is hvert år. Det er fryktet at de siste vil være borte innen år 2200.
Julius Schreck
Julius Schreck (født 13. juli 1898, død 16. mai 1936) var en tysk nazist og et tidlig medlem av det tyske nasjonalsosialistiske partiet NSDAP. Han var den første kommandanten for Schutzstaffel (SS) og var med på opprettelsen av både Sturmabteilung (SA) og SS.
Bakgrunn og virke
Da NSDAP ble gjenopprettet i 1925 henvendte Emil Maurice seg til Schreck og ba ham hjelpe til med å opprette en livvaktavdeling for Hitler, som skulle hete Stosstrupp Adolf Hitler. Den ble opprettet med åtte medlemmer, og senere samme år ble den omdøpt til Schutzstaffel. Schreck var medlem nr. 5. Hitler ba ham om å ta kommandoen, og han ble dermed den første lederen. Han brukte selv aldri den senere tittelen Reichsführer-SS, men fikk den tildelt med tilbakevirkende kraft da den ble innført.
Kobberaksess
Kobberaksess, på engelsk kjent som local loop unbundling (LLU eller LLUB), er betegnelsen på konkurrerende teleselskapers regulerte adgang på like vilkår til en (tidligere) monopolists telenett (fastnettet) inn mot kunden i husstanden, ofte det såkalte «kobbernettet». Regulert og pålagt plikt til å gi tilgang til fiber- eller annet transportnett utenom aksessnettet til husstandene, kalles bitstrøm-aksess eller «fiberaksess». Pålagt plikt til å stille sentraler til disposisjon for konkurrenters utstyr, kalles telelosji.
Kobberaksess er et regulert og pålagt produkt for wholesale-organisasjonene i alle europeiske dominerende teleselskaper, siden kobberaksess er et marked som er regulert av Europakommisjonen.
Julius Schreck
Bakgrunn og virke
Han døde i 1936 av hjernehinnebetennelse. I statsbegravelsen som ble arrangert holdt Hitler minnetalen.
Kobberaksess
I Norge ble Telenor pålagt å gi kobberaksess i 2001, og tilbyr dette gjennom sitt infrastrukturselskap Jara. I Storbritannia motsatte British Telecom seg lenge å tilby kobberaksess, og resultatet ble at telemyndigheten Oftel tvangsmessig skilte ut wholesale-virksomheten i et BT-eid, men juridisk selvstendig selskap, OpenReach.
Kim Se-lin
Kim Se-lin (født 3. april 2000) er en sørkroeansk ishockeyspiller.
Hun representerte spesiallaget Korea under Vinter-OL 2018 i Pyeongchang, hvor hun ble nummer 8 med det koreanske laget.
NM i ishockey 1976
NM i ishockey 1976 var det 37. norgesmesterskapet i ishockey.
vant sitt tredje norgesmesterskap etter seier i sluttspillsgruppespillet.
Fylkesvei 4858
Fylkesvei 4858 går mellom Flotmyr og Hurtigbåtterminalen i Haugesund.
Frem til 2019 hadde veien betegnelsen fylkesvei 939.
Arnlaug Høgås Skjæveland
Arnlaug Høgås Skjæveland (født 1993 i Lørenskog) er en norsk organisasjonskvinne og humanist. Hun var leder i Humanistisk Ungdom fra 2015 til 2017. Skjæveland har tidligere hatt andre verv i Humanistisk Ungdom, inkludert nestleder i Sentralstyret og leder i Bergen lokallag. Hun er utdannet fysiker ved UiO.
USAs statsgjeld
USAs statsgjeld er de penger som USAs føderale regjering skylder innehavere av forskjellige typer av gjeldsobligasjoner.
Gjeldens utvikling
Per 31. desember 2016 var den samlede gjeld på 19 865 175 756 007 dollar og 69 cent. En av årsakene til gjeldsveksten er høyt offentlig forbruk i kjølvannet av finanskrisen i et forsøk på å stanse den økonomiske nedturen. USAs statsgjeld har doblet seg i løpet av de siste ti årene og tilsvarer nå 90 prosent av landets bruttonasjonalprodukt (BNP).
Hvem eier gjelden?
Den største kjøper av gjeldsbevis er Federal Reserve, som betaler med nytrykte pengesedler – eller snarere skjer det hele i elektronisk form. (se også Kvantitativ lettelse). Den 18. mars 2009 meddelte sjefen for Federal Reserve, Ben Bernanke, at sentralbanken vil trykke 300 mia. $ (ca. 1. 00 mia. d kr.), til ytterligere oppkjøp av amerikanske statsobligasjoner, og er parat til å mer enn fordoble oppkjøp av realkredittobligasjoner til opp i mot 1 450 mia. $. Dette øker presset på ECB for å gjøre det samme, men det vil formentlig først skje, når renten nærmer seg null.
Pr. september 2008 var den utenlandsk eide del av gjelden 2 848 mia. $ (15 265 mia. d.kr) eller 28 % av den samlede gjeld.
Elite
Elite kan sikte til:
Simon Rye
Simon Rye (født 22. mai 1963) er en norsk sosialantropolog, diplomat og direktør. Han har doktorgrad i sosialantropologi.
Rye har før jobbet for Utenriksdepartementet som ministerråd samt som ambassaderåd ved den norske ambassaden i Addis Abeba.
Han var avdelingsdirektør for fred, likestilling og demokrati i Norad innen han i 2008 ble ansatt som ny direktør ved Oslosenteret for fred og menneskerettigheter. Rye skal lede senteret sammen med tidligere statsminister og Kristelig Folkeparti-leder Kjell Magne Bondevik.
Han er i dag bosatt i Asker.
Arkaden i Oslo
Arkaden er et kjøpesenter som ligger midt i Oslo Sentrum.
Liste over butikker i Arkaden:
The Little Teacher
The Little Teacher er en amerikansk stumfilm fra 1915, regissert av Mack Sennett.
Handling
Den nye skole-læreren, som er fersk fra storbyen, sliter med å håndtere alle de uregjerlige og tøffe studentene i sin nye klasse.
Skylagring
Historie
Nettskyen er antatt å ha blitt oppfunnet av Joseph Licklider i 1960 med sitt arbeid på ARPANET for å koble mennesker og data fra hvor som helst og når som helst. Kurt Vonnegut refererer derimot til en sky «som gjør alle de tunge tenkningene for alle» i sin bok Sirens of Titan fra 1959. I 1983 kunne Compuserve tilby sine forbrukere 128kb diskplass, som kunne brukes til å lagre noen filer de valgte å laste opp i en nettsky. I 1994 lanserte foretaket AT&T noe som het PersonaLink Services, som var en online plattform for personlig og forretningskommunikasjon og entreprenørskap. Denne plattformen var en av de første skylagringsplattformene som var web-basert, og AT&T refererte til dette i sine reklamefilmer ved å si «du kan tenke på vår elektroniske møteplass som skyen». Amazon Web Services introduserte sin skylagringstjeneste AWS S3 i 2006, og har fått stor anerkjennelse som lagringsleverandør til sine populære tjenester som SmugMug, Dropbox, Synatop og Pinterest. Selskapet Box lanserte i 2005 en online fildeling og personlig sky med styringssystemer for bedrifter, slik at bedriftene kunne ha kontroll på sin egen sky. I senere år har flere teleleverandører som Apple, Telenor og Get også lansert skylagringstjenester for sine abonnenter.
«The Fappening»
I 2014 ble iCloud hacket. Hackerne fikk tak i rundt 500 private bilder av diverse kjendiser. Bildene skal først ha blitt sendt rundt privat i minst et par uker før de ble lagt ut på chatforumet 4chan 31. august. Denne hendelsen blir kalt for «The Fappening» (en kombinering av ordene fap, som er et slangord for onanering og 4chans «it´s Happening»-mem). 20. september ble det lagt ut flere bilder og mindre enn 1 uke senere la de ut enda flere. Metoden de brukte for å få tak i disse bildene blir kalt for phishing og Brute-Force Attack.
Safe Harbor-avtalen
Safe Harbor-avtalen ble inngått i år 2000 i medhold av EUs persondirektiv. Denne avtalen er mellom EU og USA, og denne regulerer overføring av personopplysninger fra et EU- og EØS-land til USA. Det avtalen innebærer og handler om er at virksomheter kan ved behov, sende over personopplysninger fra EØS-land til virksomheter i USA. En slik overføring kan ikke finne sted viss den amerikanske virksomheten ikke er sertifisert etter Safe Harbor prinsippene. 6. oktober 2015 ble avtalen erklært ugyldig av EUs øverste rettsinstans. Denne saken oppstod i forbindelse med en tvist som ble reist for de irske domstoler, og var en sak mellom Maximillian Schrems og EUs kommissær for databeskyttelse (Data Protection Commissioner). Saken omhandlet at kommissæren avslo å behandle Maximillian Schrems klage over at Facebook utleverte personopplysninger fra deres brukere til USA, hvor de også oppbevarte opplysningene på servere i USA. I tillegg til at domstolen erklærte avtalen ugyldig, uttaler de at de nasjonale datatilsynenes uavhengighet står i veien for at EU-kommisjonen skal kunne fatte beslutninger om hvor bra beskyttelsen er i et ikke-medlemsland er etter europeiske standarder. Dette vil si at etter denne dommen vil slike avgjørelser om hvorvidt beskyttelsen er tilfredsstillende etter europeiske standarder, bli tatt av datatilsynet i EU-landene og EØS-landene. Ettersom Safe Harbor-avtalen ikke lenger er gjeldende vil dette medføre merkbare konsekvenser for europeiske og norske dataeksportører. Disse konsekvensene innebærer at man må benytte seg av standardkontraktsregimet, som uansett ville blitt brukt ved data eksport til en tredje part. Slike kontrakter har allerede i 15 år vært det anbefalte rettslige overføringsgrunnlaget. Uten disse kontraktene ville det blitt svært tungvint for EU- og EØS-land å eksportere personopplysninger ut av sine landområder.
Skylagringsmodellen
Skylagring er basert på en svært virtualisert infrastruktur og er bredere enn nettskyen i form av tilgjengelige grensesnitt, nesten umiddelbar elastisitet og skalerbarhet, multi-leieforhold og tilmålte ressurser. Skylagringstjenester kan benyttes fra «off»-lokaler, som for eksempel Amazon S3 eller utplassert på lokaler som Vion Capacity Services. Skylagring refererer vanligvis til en objekt lagringstjeneste fra en vert, men selve begrepet skylagring har utviklet seg til å omfatte andre typer datalagring. Disse typene av datalagring er nå tilgjengelig som en tjeneste, som for eksempel blokklagring. Eksempler på lagring som kan distribueres med skylagringsegenskaper kan være objektlagringstjenester som Amazon S3 og Microsoft Azure Storage, objektlagringsprogramvare som Openstack Swift, objektlagringssystemer som EMC Atmos, EMC ECS og Hitachi Content Platform, og distribuert lagring av forskningsprosjekter som OceanStore og VISION Cloud.
Fordeler
Bedrifter trenger bare betale for oppbevaringen de faktisk bruker. De betaler som regel for et gjennomsnittlig forbruk i løpet av en måned. Dette betyr ikke at skylagring er rimeligere enn normalt, men at bare pådrar driftskostnader fremfor kapitalkostnader. Organisasjoner kan velge mellom «off-local» og lokale skylagringsalternativer, eller en blanding av disse to, avhengig av relevant beslutningskriterier som er komplementær til første direkte kostnadsbesparelse potensial. For eksempel kan dette være kontinuitet i driften, katastrofe gjenervervelse, sikkerhet, forskrifter og retningslinjer. Lagringens tilgjengelighet og databeskyttelse finnes tilgjengelig i objektlagringsarkitektur, så avhengig av programmet, den ekstra teknologien, innsats og kostnader for å legge til tilgjengelighet og ved beskyttelse kan eliminere forsøk på innbrudd i lagringstjenesten. Vedlikeholdsoppgaver for lagringen, som for eksempel å kjøpe mer lagringskapasitet, er under ansvar av en tjenesteleverandør. Skylagring gir brukerne umiddelbar tilgang til et bredt spekter av ressurser og applikasjoner i infrastrukturen i en annen organisasjon via en webtjeneste. Skylagring kan brukes til å kopiere virtuelle maskinbilder fra en nettsky til lokale steder, eller den kan brukes til å importere bilder fra en lokal beliggenhet til nettskyens bildebibliotek. I tillegg kan skylagring brukes til å flytte dokumenter og bilder mellom brukerkontoer eller mellom datasentre. Skylagring kan også brukes som «backup» etter at for eksempel, en naturkatastrofer har inntruffet, da det som normalt er lagret i 2 til 3 forskjellige servere som er plassert på forskjellige steder rundt om i verden.
Ulemper/mulige konsekvenser
Skylagringstjenester som tillater folk tilgang til informasjon fra hvor som helst når som helst, så lenge de har internett-tilkobling, kan få tekniske problemer. Tekniske problemer kan oppstå når som helst uavhengig av hvem som leverer tjenesten, men er mindre sannsynlig å være til hinder hvis det er en større leverandør.
Park Jong-ah
Hun representerte spesiallaget Korea under Vinter-OL 2018 i Pyeongchang, hvor hun ble nummer 8 med det koreanske laget.
Bitstrøm-aksess
Bitstrøm-aksess, også kalt fiberaksess, er innen telekommunikasjon betegnelsen på konkurrerende teleselskapers regulerte adgang på like vilkår til en dominerende tjenesteleverandørs fiber- og transportnett (IP- og fastnett) på strekningene mellom de aksessnettene som går inn tilhusstandene («kobbernettet»). Regulert og pålagt plikt til å gi tilgang til kobber- og aksessnettet til husstandene, kalles LLUB eller «kobberaksess». Pålagt plikt til å stille sentraler til disposisjon for konkurrenters utstyr, kalles telelosji.
Bitstrøm-aksess er et regulert og pålagt produkt for wholesale-organisasjonene i mange europeiske dominerende teleselskaper, også i Norge hvor Telenor plikter å gi konkurrentene bitstrøm-aksess.
Hwapyong
Hwapyong er et fylke (kun) i provinsen Chagang i Nord-Korea. Fylket ble etablert som egen enhet etter en større reorganisering av lokalstyret i desember 1952. Før dette hadde fylket vært en del av de to fylkene Chasong i Chagang og Kimhyongjik i naboprovinsen Ryanggang.